
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS VIEŠŲJŲ SVEIKATOS PRIEŽIŪROS ĮSTAIGŲ VEIKLOS VERTINIMO KRITERIJŲ NUSTATYMO

2009 m. rugpjūčio 27 d. Nr. T-282
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d. ir Vyriausybės 2007 m. rugsėjo 26 d. nutarimo Nr. 1025 ,,Dėl valstybės  ir  savivaldybių turtinių ir neturtinių teisių įgyvendinimo viešosiose įstaigose“ (Žin., 2007, Nr. 103-4218; 2008, Nr. 108-4133) 2.5.2 p., n u s p r e n d ž i a:


1. Nustatyti savivaldybės viešųjų sveikatos priežiūros įstaigų veiklos vertinimo kriterijus:


1.1. teikiančių ambulatorines pirminės sveikatos priežiūros paslaugas:


1.1.1. pas šeimos gydytoją apsilankiusių pacientų procentas;


1.1.2. aplankytų namuose pacientų procentas;



1.1.3.  laukimo trukmė pas šeimos gydytoją (dienomis vidutiniškai per metus);



1.1.4.  profilaktiškai patikrintų pacientų procentas.



1.2.  teikiančių stacionarines paslaugas:



1.2.1.  stacionarizuotų gyventojų skaičius 100 rajono gyventojų;



1.2.2. specialistų – konsultantų ambulatorinių konsultacijų skaičius vienam rajono gyventojui per metus;



1.2.3.  laukimo trukmė pas specialistus konsultantus (dienomis vidutiniškai per metus);



1.2.4. vidutinė gydymo trukmė stacionare (be palaikomojo gydymo ir slaugos profilio).



1.3. teikiančių greitosios medicinos pagalbos pirminės sveikatos priežiūros paslaugas:



1.3.1. skubaus iškvietimo laiko, per kurį greitosios medicinos pagalbos brigada nuvyksta iki paciento ( nuo iškvietimo priėmimo iki atvykimo pas ligonį), minutėmis;



1.3.2. suaugusiųjų ir vaikų, GMP brigadų atvežtų į stacionarinių ASPĮ priėmimo skyrius, hospitalizacija, procentais;



1.3.3. GMPS teikėjų ir stacionarinių asmens sveikatos priežiūros įstaigų klinikinių diagnozių nesutapimo procentas.



2. Nustatyti, kad viešųjų sveikatos priežiūros įstaigų veiklos metinėse ataskaitose turi būti vertinamas įstaigos veiklos ekonominis, socialinis ir pagal viešųjų įstaigų veiklos tikslus kitoks poveikis.

 Savivaldybės mero pavaduotojas,

pavaduojantis savivaldybės merą


Algimantas Damijonaitis

